Helge Torvund

Helge Torvund () er ein norsk forfattar og psykolog. Han er ein jærbu som bur på Ogna i Hå kommune i Rogaland. Han er bror til biletkunstnaren Gunnar Torvund (f. 1948).

Virke
Torvund har arbeidd som kunstkritikar i Stavanger Aftenblad, og var fast lyrikkmeldar i Dagbladet frå 2001 til 2008. Han har også drive mykje med skriverkstad i skulen etter Kenneth Koch sin metode, og er diktlærar for nettsida Diktkammeret drive av som Dagbladet.no. Helge Torvund har og gjendikta den amerikanske lyrikaren Robert Bly til norsk.

Tekst med bilete
Torvund har arbeidd saman med mange andre biletkunstnarar og fotografar i avis, bokverk og utstillingar. Blant desse er fotograf Morten Brun, som hadde ei fast spalte med foto og dikt saman med Torvund i Dag og Tid i fem år. Torvund har laga fleire bokverk saman med Knut Bry og ei praktbok saman med Ingvar Moi (Ventar i vinden). Han har hatt ei stor utstilling saman med broren Gunnar Torvund (2rvund) med skulptur og dikt og diktskulpturar. Kjell Nupen gjennomillustrerte gjendiktingane av nordamerikanske indianarsongar som kom ut på Bokklubbens Lyrikkvenner i 1986. Dikta i Blått sug er sett saman med og står til måleri av Lars Hertervig. To av barnebøkene til Torvund er illustrerte av Knut Jørgensen, og Brødfanten har han illustrert sjølv. Våren 2007 kom den kritikarroste diktsamlinga Alt er høy som vart rekna som ei fornying og ei utviding av forfattarskapen.

Songtekstar
I 2010 skreiv Torvund teksten til «Nede for telling» som Bjørn Eidsvåg gav ut som singel frå albumet Rundt neste sving. Albumet, som var produsert av Thomas Dybdahl, vart årest mestseljande album i Noreg og låg som nummer 1 på VG-lista. «Nede for telling» vart mykje spela på radio.
I 2015 skreiv Torvund to av songtekstane til albumet Populas som visegruppa Vamp gav ut. Låtane var balladen «Øyentrøst» og bluesen «Du».

Utgjevingar 
 Hendene i byen 1977
 Til dine auge 1978
 Taxameter og puls 1979
 Mennesketimar 1980
 Mennesketing 1981
 Menneskerom 1982
 Lyssmeden 1983
 Han skil dagen 1984
 På terskelen til morgonhuset 1986
 Multippel og Dama med himmelhatten 1986
 Multippel møter Morfus med sølvfløyta 1987
 Arm i arm med natta 1987
 I vatn, i lys 1988
 Brødfanten og andre skabelonar 1988
 Den monotone triumf 1989
 Til fots i mitt namn 1990
 Avstanden er eit vipeskrik 1992
 Salt 1994
 Håplaust forelska i sitt eige skjelett 1995
 Umerkeleg, merkeleg 1996
 Bare eitt spørsmål til (Samlaget) 1997
 Hjorten kjem når eg syng. Rituelle songar frå nordamerikanske indianarar 1986
 Inntil vidare ventar me her (Samlaget) 1998
 Robert Bly: Morgondikt. (Samlaget) 1999
 Gå heim og kyss din kvardag 1999
 Kitty K. (Samlaget) 2000
 Diktkammeret (Samlaget) 2002
 Blått sug 2002
 Trur du på lyng? (Samlaget) 2003
 Nattlys  (Samlaget) 2004
 Opp i dagen  (Samlaget) 2005
 Alt er høy   (Samlaget) 2007
 Jæren. Himmel og hav (Natur- og kulturforlaget) 2007
 Sjelsord. Om terapi, poesi og hypnose (Samlaget) 2008
 Fantasiblikket (Wigestrand) 2008
 Alabama? (Aschehoug) 2011
 Vivaldi (Magikon) 2011
 Å våga seg ut i ord : Diktkammeret 10 år (Samlaget) 2011
 The sudden cats (Magikon) 2013
 Skal me leggja ein vedstabel saman. Mine beste kjærleiksdikt (Kvalshaug forlag) 2014
filosoFISK (Wigestrand) 2017
Medan våren ventar (Bokbyen | Heidruns) 2017
Tidslys (Aschehoug) 2018
Livsfylde (Jæren Forlag) 2019
Liljevilje (Aschehoug) 2020 
Lyset du treng finst. Dikt i utval (Aschehoug) 2021
Samspelglød. Gjendiktingar av Micheal O'Siadhail (Solum Bokvennen) 2022
Til mor. Memoarar (Jæren Forlag) 2022
Opnar døra i språket og går ut (Aschehoug) 2023

Prisar 
 Hartvig Kirans minnepris 1982
 Nynorsk litteraturpris for 1989, tildelt 1990. For diktsamlinga Den monotone triumf.
 Samlagsprisen 1996
 Målprisen 2006 frå Rogaland Mållag
 Ordknappen 2008
 Stavanger Aftenblads kulturpris 2011
 Inspirasjonsprisen 2013 frå Norsk Psykologforening Rogaland lokalavdeling
 Rogaland fylkeskommunes kulturpris 2014
 Wildenveys Poesipris 2016
 Wergelands åre 2016
Doblougprisen 2018

Referansar

Bakgrunnsstoff
 Digitaliserte bøker av Helge Torvund hjå Nasjonalbiblioteket
 Vestlandsforfattere: Torvund 
 Utgjevingar av Helge Torvund i BIBSYS Ask

Forfattarar frå Rogaland
Norske lyrikarar
Folk frå Hå 
Vinnarar av Nynorsk litteraturpris
Vinnarar av Samlagsprisen